Rikunarita-ORG/Wikinium huggingface dataset:
# १६ जून

|  |  |  |
| --- | --- | --- |
| << | **जून** | >> |
| र | सो | मं | बु | गु | शु | श |
|  | १ | २ | ३ | ४ | ५ | ६ |
| ७ | ८ | ९ | १० | ११ | १२ | १३ |
| १४ | १५ | १६ | १७ | १८ | १९ | २० |
| २१ | २२ | २३ | २४ | २५ | २६ | २७ |
| २८ | २९ | ३० |  |  |  |  |
| **2026** |

**16 जून** ग्रेगोरी कैलंडर के अनुसार वर्ष का 167वाँ (लीप वर्ष में 168 वाँ) दिन है। साल में अभी और 198 दिन बाकी हैं।

## प्रमुख घटनाएँ

* 1606- जहाँगीर के शासनकाल में गुरु अर्जुन देव को लाहौर (पाकिस्तान) में भयंकर यातना देकर मार डाला गया।
* 1858- प्रथम भारतीय स्वतंत्रता संग्राम के दौरान मोरार की लड़ाई लड़ी गई।
* 1903- फोर्ट मोटर कंपनी चालू हुई।
* 1923- साइबेरिया में याकुट विद्रोह और रूसी नागरिक युद्ध समाप्त हो गया।
* 1924- चीन में वमपोआ सैन्य अकादमी की स्थापना हुई।
* 1976- दक्षिण अफ्रिका के टोएटा में दस हजार काले स्कूली छात्रों ने अपनी खराब गुणवत्ता वाली शिक्षा के खिलाफ तथा अपनी भाषा में बात करने के अधिकार के लिए लगभग आधा मील लंबा प्रदर्शन किया। इसमें सौ से अधिक छात्रों को गोली मार दी गई तथा हजार से अधीक घायल हो गए।
* 1997- अल्जीरिया में हुए नरसंहार में 50 लोगों की मृत्यु हो गई।

## जन्म

* हिन्दी फ़िल्मों के पार्श्वगायक और संगीतकार हेमन्त कुमार का जन्म 16 जून **1920** को हुआ था.
* हिन्दी फ़िल्मों के प्रसिद्ध अभिनेता मिथुन चक्रवर्ती का जन्म 16 जून **1950** को  हुआ l

## निधन

* 1925 - देशबंधु चितरंजन दास - भारतीय स्वाधीनता सेनानी और राजनितिज्ञ

## उत्सव/अवसर

* परिवार के प्रेषण का अंतर्राष्ट्रीय दिवस
* अंतर्राष्ट्रीय अफ़्रिकी बाल दिवस : अफ्रिका
* युवा दिवस : दक्षिण अफ्रिका
* अभियंता दिवस : अर्जेंटीना
* फादर्स डे : सेशेल्स

## बहारी कडियाँ

* बीबीसी पे यह दिन
* जाने 16 जून के इतिहास के पन्ने को Archived 2020-09-27 at the वेबैक मशीन
# मालिश

मालिश
शरीर की बाहरी एवं नीचे स्थित मांशपेशियों एवं संयोजी उत्तकों को दबाना, हिला-डुलाना आदि **मालिश** (Massage) कहलाता है। इससे उनकी कार्य करने की क्षमता बढ़ती है और उनकी टूट-फूट का निवारण होता है। इससे आराम मिलता है और शरीर स्वस्थ रहता है।

आयुर्वेदिक मालिश तकनीक विश्राम प्रदान करता है, परिसंचरण तथा जीवविषों का निष्कासन करता है। यदि दैनिक अभ्यास के रूप में अपनाया जाये, तो आयुर्वेदिक मालिश तकनीक शरीर का कायाकल्प करने में भी मदद करता है। प्राचीन कालों में आयुर्वेदिक चिकित्सालाएँ आम तौर पर मालिश नहीं प्रदान करती थीं, क्योंकि सभी इसे देते एवं प्राप्त करते थे । केवल जब मरीजों को एक विशेष उपचार की जरूरत होती थी तो उन्हें विशेषज्ञों के पास भेजा जाता था जो उचित आयुर्वेदिक तकनीकों का प्रयोग करते थे ।

मलिश की तकनीकें पति एवं पत्नी के बीच प्रेम संबंध कायम रखने में भी मदद कर सकती हैंI इस प्रकार के आरामदेह विश्राम के बाद प्रेम को बाँटना एवं देना अधिक आसान है। विवाह के पूर्व मालिश करना हिन्दू परम्परा के कुछ समारोहों में से एक है जो आज भी अनिवार्य है ताकि दुल्हा एवं दुल्हन विवाह के दिन विशेष रूप से सुन्दर दिख सकें ।

विज्ञान के अनुसार हमारे सिर पर असंख्य छिद्र होते हैं। यह छिद्र शरीर से प्रदूषित वायु गैस के रूप में बाहर निकालते हैं। प्रतिदिन सफाई के अभाव में यह छिद्र बंद हो जाते हैं। सिर की मालिश से मानसिक शांति तो मिलती ही है साथ ही मस्तिष्क की सारे नसों में रक्तसंचरण तेज हो जाता है। यदि यह छिद्र बंद हो जाए तो हम कई बीमारियों की पकड़ में आ सकते हैं। इससे बचने के लिए हमें प्रतिदिन सिर की मालिश कर नहाना चाहिए। जिससे से छिद्र हमेशा खुले रहेंगे और आप तनाव से राहत के साथ ही नई स्फूर्ति का एहसास करेंगे।

## लाभ

* रक्त संचार बढता है।
* तनाव दूर होता है।
* नींद अच्छी आती है।
# पॉल मॅक्कार्टनी

पौल मैक्कार्टनी
विश्व प्रसिद्ध बीटल्स बैंड के संस्थापक सदस्यों में से एक **पॉल मॅक्कार्टनी** (अंग्रेजी:Paul McCartney) का जन्म १८ जून १९४२ को लीवरपूल (इंग्लैंड) में हुआ था। वे अनेक प्रकार के वाद्य बजाने और गाना लिखने में प्रवीण हैं। सन १९५६ से बीटल्स बैंड के टूटने तक अर्थात सन १९७० तक उन्होंने सर्वश्रेष्ठ गिटारवादक के रूप में उनका योगदान जारी रखा।

सन २००० के एक संगीत सभा में पॉल मॅक्कार्टनी
# पियानो के अभिगृहीत

गणितीय तर्क के सन्दर्भ में **पियानो के अभिगृहीत** (Peano axioms) प्राकृतिक संख्याओं से सम्बन्धित कुछ स्वयंसिद्ध कथन हैं जो १९वीं शताब्दी के इटली के गणितज्ञ गिउसेप्पी पियानो (Giuseppe Peano) द्वारा दिये गये थे। इन अभिगृहितों को लगभग बिना परिवर्तित किए ही अनेकानेक अधिगणितीय (metamathematical) कार्यों के लिए उपयोग में लाया जाता रहा है। उदाहरण के लिए, इसका प्रयोग संख्या सिद्धान्त के क्षेत्र में सुसंगति (consistency) तथा सम्पूर्णता (completeness) की जाँच के लिए किया जाता है।

1. शून्य (**0**) एक प्राकृतिक संख्या है,
2. प्रत्येक प्राकृतिक संख्या की अनवुर्ती प्राकृतिक संख्या होती है।
3. भिन्न-भिन्न प्राक्रितिक संख्याओं की अनुवर्ती प्राक्रितिक संख्याएँ भी अलग-अलग होंगी।
4. **0** किसी भी प्राकृतिक संख्या का अनुवर्ती नहीं है।
5. यदि K कोई ऐसा समुच्चय है कि **0** समुच्चय **K** का सदस्य है, तथा प्रत्येक प्राकृतिक संख्या **n** के लिए, यदि **n** समुच्चय **K** का सदस्य है तो उसका अनुवर्ती S(n) भी K का सदस्य हो तो सभी प्राकृतिक संख्याएँ **K** की सदस्य होंगी। इसे 'आगमन अभिगृहीत' (induction axiom) कहा जाता है।

## सन्दर्भ

## इन्हें भी देखें

* प्राकृतिक संख्या
* गणितीय आगमन
* स्वयंसिद्ध या अभिगृहीत